Hüsker Dü

***Hüsker Dü*** hardcore rock eta punk musika talde estatubatuarra da, Minnesotako Saint Paul hirian sortua. Bob Mould gitarra-jotzaile, konpositore eta kantariak, Greg Norton baxu-jotzaileak eta Grant Hart bateria-jotzaile, konpositore eta kantariak osatu zuten. 1987ko abenduan banandu zen, aurrerapen komertziala egin berritan, *Warner* diskoetxean argitaratutako bi diskoak *Billboard 200*ean sailkatu berriak zituztela: *Candy Apple Grey,* 1986ko maiatzaren 3an, 140. postuan, eta *Warehouse: Songs and Stories*, 1987ko martxoaren 7an, 117.ean. 2017ko irailaren 14an Grant Hart minbiziaren ondorioz hil zen, 56 urterekin.

## Historia 
### Hastapenak (1978-1983) 
*Hüsker Dü* 1978an eratu zen Saint-Paulen. Izenak “Gogoratzen haiz?" esan nahi du norvegieraz (egiaz, *Husker du?* da). Hastapenetan, single batzuk eta zuzeneko disko bat atera zituzten, *Land Speed* *Record*, beren *New Alliance* diskoetxean. Diskoak hastapenetako konpromisorik gabeko hardcore punka finkatu zuen.

*Everything Falls Apart* eta *Metal Circus* 1983an kaleratu zituzten, bigarrena *SST* diskoetxean. Joera *The Byrds*-en *Eight Miles* *High*-en susperraldi elektriko bati buruzko hardcore punkaren eta musika psikodelikoaren arteko nahasketa ordu arte ezezagun batera zehaztu zen. Hardcore punk generoan, *Zen Arcade* hurrengo kontzeptu album bikoitzarekin pausa bat eman zen.

### *Zen Arcade*tik bereizketara (1984-1987) 
ezkerrera|thumb|Grant Hart, bateria-jotzaile eta kantaria.
Taldeak *New Day Rising* kaleratu zuen 1985ean, konposizio are zorrotzagoekin. *Flip Your Wig*, azken ariketa independentea, *Warner* disko-etxe nagusirako aldaketa markatu zuen *Candy* *Apple* *Grey*rekin (1986).

Hart-ek *Dead Set on Destruction* bezalako doinu disonanteak findu zituen eta Mould-ek *Too Far Down* eta *Hardly Getting Over* *It* elegia barnerakoi beltzak aurrera eramatearekin batera. Kritikak albuma txalotu zuen, eta nahiz eta eskuragarriagoa izan, entzulego nagusiaren onarpena ez zen iritsi. *Warehouse: Songs and Stories* izan zen hamarkada bateko esperimentazioaren beltxargaren kantua. 1987an, taldeko tentsioak eten egin ziren, eta David Savoy managerrak bere buruaz beste egin zuen. *Hüsker Dü* abenduan banandu zen. Grant Hartek *Nova Mob* sortu zuen eta Bob Mouldek 1989an bakarkako lehen diskoa kaleratu.

## Eragina 
1978 eta 1987 bitartean, hardcore punketik gertu zegoen estilo original bat garatu eta beren belaunaldiko formakuntza oldarkor eta aurresanezinenetako bat bilakatu ziren. Oso emankorrak izanik, zazpi urtean zortzi disko ekoitzi zituzten, horietako bi, bikoitzak. Gitarren talde alternatiboen belaunaldi oso batean duten eragina ordainezina da egun. *Nirvana*, *Pixies*, *Foo Fighters* edota *Therapy?* bezalako taldeek haien ondare musikala aldarrikatu dute.

## Diskografia 
### Albumak 
* 1982: *Land Speed Record*, zuzenean (SST Records)
* 1983: *Everything Falls Apart* (Reflex Records)
* 1983: *Metal Circus* (SST Records)
* 1984: *Zen Arcade* disko bikoitza (SST Records)
* 1985: *New Day Rising* (SST Records)
* 1985: *Flip Your Wig* (SST Records) 
* 1986: *Candy Apple Grey* (Warner Bros)
* 1987: *Warehouse: Songs and Stories* disko bikoitza (Warner Bros) 
* 1994: *The Living End*

### Singleak 
* *Statues* / *Amusement* (live) (1981eko urtarrila, Reflex)
* *In a Free Land / What do I Want? / M.IC* (1982ko maiatza, New Alliance)
* *Eight Miles Eight* / *Masochism World* (1984ko apirila, S.S.T.)
* *Makes No Sense at All* / *Love Is Alll Around* (1985eko abuztua, S.S.T.)
* ''Don't Want to Know If You Are Lonely* / *All Work No Play* (1986ko otsaila, Warner)
* *Sorry Somehow* / *All This I've Done for You* (1986ko iraila, Warner)
* *Could You Be the One?* / *Everytime* (1987ko urtarrila, Warner)
* *Ice Cold Ice* / *Gotta Letta* (1987ko ekaina, Warner)

### Bideoak 
* 1985 - *Makes No Sense* *at All*
* 1986 - *Don't Want* *to Know If You Are Lonely*
* 1987 - *Could You Be the One?*

### Bertsioak 
* *Sunshine Superman* (Donovan); *Ticket to Ride*, *She's a Woman*, *Helter Skelter* (The Beatles); *Sheena is a Punk Rocker* (Ramones); *Eight Miles Eight* (The Byrds).

## Erreferentziak 
## Bibliografia 
* .
*  Michael Azerrad, *Our Band Could Be Your Life — Scenes from the American Indie Underground, 1981-1991'', Back Bay Books / Little, Brown and Company, NY, 2001, 158–195. orr. 

## Kanpo estekak